open-index/open-wikipedia-markdown huggingface dataset:
आसन, हनुमान नगर (खिंवताना)

**आसन**- राजस्थान के नागौर जिलें में स्थित डेगाना से लगभग २१ किलोमीटर उत्तर दिशा में जायल तहसील की सीमावर्ती जगह है, जिसका राजस्व गांव खिंवताना है। इस जगह का इतिहास बहुत ही प्राचीन है। कहा जाता है कि यहां प्राचीन काल में एक संत महापुरुष रहते थे, जिनकी समाधि बनी हुई है और साथ ही उनके चेलों की समाधियां भी स्थित हैं। यहां पर एक गुफा और मठ भी हैं। संत पीर बाबा की गद्दी के नाम पर इस जगह का नामकरण आसण पड़ा। ऐसी मान्यता है कि यहां पर एक खोखर जाति का एक व्यक्ति बाबा की शरण में अपनी जान बचाने के लिए आकर रुका था उसी आदमी का वंश आज इस पावन पवित्रा भूमि पर वास करता है। यहां शिव भगवान, माताजी, रामा पीर, गोगा जी के मंदिर स्थित हैं। इस वंश का प्रत्येक आदमी सुबह पीर बाबा की समाधि पर माथा टेकने जाता है और पीर बाबा जी लोगों की मनोकामना पूर्ण करते हैं। यहां के लोग बहुत ही पक्षी व प्रकृति प्रेमी है। इस पवित्र भूमि पर एक सुन्दर और बहुत बङा सत्यवादी वीर तेजाजी महाराज का मन्दिर भी है। 

## सन्दर्भ

श्रेणी:नागौर ज़िले के गाँव
श्रव्य प्रवर्धक

right|thumb|300px|एकीकृत परिपथ (आईसी) से बना एक श्रव्य शक्ति प्रवर्धक
200px|right|thumb|आईसी के रूप में एक श्रव्य-आवृत्ति प्रवर्धक (Lm3886tf)
ऐसे एलेक्ट्रानिक प्रवर्धक को **श्रव्य प्रवर्धक** या आडियो एम्प्लिफायर (audio amplifier) कहते हैं जो कम शक्ति के श्रव्य संकेतों का प्रवर्धन कर सकें। **श्रव्य-आवृत्‍ति शक्ति प्रवर्धक** (audio power amplifier) वह एलेक्ट्रॉनिक प्रवर्धक है जो कम शक्ति के श्रव्य आवृत्ति वाले विद्युत संकेतों को प्रवर्धित करके उनको इतना शक्तिशाली बना दे कि वे लाउडस्पीकर को चला सकें। उन संकेतों को श्रव्य संकेत (आडियो सिगनल) कहते हैं जिनकी आवृत्ति २० हर्ट्ज से लेकर २० हजार हर्ट्ज के बीच होती है। इस सीमा के भीतर की आवृत्तियों वाले संकेत ही मानव कर्ण को सुनाई पड़ते हैं, इससे कम या अधिक के नहीं। 

श्रव्य प्रवर्धकों का निवेश संकेत (इनपुट सिगनल) कुछ सौ माइक्रोवाट के स्तर का होता है जबकि आउटपुट दस, सौ या हजार वाट के स्तर का हो सकता है। श्रव्य प्रवर्धक, रेडियो, टीवी, टेलीफोन, सेलफोन आदि के आवश्यक अंग है। 

## परिपथ डिजाइन एवं उपयोग
श्रव्य प्रवर्धक का सबसे अधिक उपयोग ध्वनि संकेतों को प्रवर्धित करने के लिए होता है। किन्तु इसके बहुत से अन्य उपयोग भी हैं, जैसे- संकेत संसूचन (सिग्नल डिटेक्सन), मापन एवं नियंत्रण, स्वचालन (आटोमेशन), सुदूर नियंत्रण, एनलॉग कम्प्यूटरी आदि। 

श्रव्य प्रवर्धक प्रायः दो चर्णों से बने होते हैं- 
*(१) पूर्व-प्रवर्धक (pre-amplifier), तथा
*(२) शक्ति प्रवर्धक (power amplifier)
कभी-कभी एक ही चरण में उपरोक्त दोनों कार्य कर लिए जाते हैं।

## निर्गम चरण (आउटपुट स्टेज)
श्रव्य प्रवर्धक का निर्गम चरण कई प्रकार से वर्गीकृत किया जा सकता है-
* श्रेणी A, श्रेणी AB, श्रेणी B या श्रेणी D में काम करने वाला प्रवर्धक

* सिंगल-एण्डेड आउटपुट स्टेज या पुश-पुल आउटपुट स्टेज

* ट्यूब, ट्रांजिस्टर, आईसी, संकर (हाइब्रिड) या चुम्बकीय प्रवर्धक से बना आउटपुट स्टेज

* ट्रांसफॉर्मर से युक्त या ट्रांसफॉर्मरहीन आउटपुट स्टेज 

## इन्हें भी देखें
*डी-वर्ग प्रवर्धक (क्लास-डी ऐम्प्लिफायर)

## बाहरी कड़ियाँ

श्रेणी:इलेक्ट्रॉनिक्स
श्रेणी:प्रवर्धक
हाइक्शिन्शा द्वीप (तियान्हे जिला)

**हाइक्शिन्शा द्वीप** चीन के गुआंग्दोंग के ग्वांग्झोउ में स्थित एक द्वीप है। यह झुजिंआंग नवीन कस्बे के दक्षिण में, ग्वांग्झोऊ टीवी और दृश्यावलोकन टावर के उत्तर में और इर शा द्वीप के पूर्व में है।

हाइक्शिन्शा में निकट भविष्य में नए विकास किए जाएंगे। एक नागकरिक चौक, जो ग्वांग्झोउ में सबसे बडा़ होगा, का निर्माण २००७ में आरम्भ हो गया। इस द्वीप पर वाहन एक भूमिगत सुरंग के द्वारा आएंगे।

वर्ष २०१० में सोलहवें एशियाई खेलों के आयोजन का उद्घाटन समारोह यहीं आयोजित किया गया था।

## सन्दर्भ

श्रेणी:चीनी जनवादी गणराज्य
महाइंजीनियरी

अत्यन्त विशाल स्तर वाली परियोजनाओं का कार्यान्यवन **मैक्रोइंजीनियरी** (macro-engineering) कहलाता है। विशाल आकार की ऐसी परियोजनाओं को 'महापरियोजनाएँ' कहते हैं। महापरियोजनाओं के कार्यान्यवन में बहुत सारे विशेषज्ञता वाले क्षेत्रों का तालमेल और समन्वय करना पड़ता है। इनमें न केवल इंजीनियर, बल्कि वकील, उद्योगपति, सैनिक और राजनेता आदि भी सम्मिलित होते हैं। महापरियोजनाएँ प्रायः अन्तरराष्ट्रीय होती हैं क्योंकि एक ही देश के पास इनको चलाने के लिये आवश्यक सामाजिक, वित्तीय एवं भौतिक साधन जुटाना अत्यन्त कठिन होता है।

## बाहरी कड़ियाँ
* Engineering and the Future of Technology
* Megaengineering at Popular Mechanics

श्रेणी:इंजीनियरी
झाजरिया

**झाजरिया** एक प्रसिद्ध राजस्थानी व्यंजन है।

श्रेणी:पकवान
खाद्य शृंखला

thumb|खाद्य शृंखला को प्रदर्शित करता एक चित्र
[thumb|खाद्य शृंखला: [हरित शैवाल|क्लोरोगोनियम यूक्लोरम, एनास्पिड्स तस्मानिया, एल्बर्नस अल्बर्नस, पर्च, एसोक्स ल्यूसियस, पांडियन हलियेटस]]

** खाद्य शृंखला **या **आहार शृंखला** स्वपोषित जीवों (जैसे घास या शैवाल जो प्रकाश-संश्लेषण के माध्यम से अपने स्वयं के लिए भोजन उत्पादित करते हैं) से आरम्भ होने वाले और एक शीर्ष परभक्षियों (जैसे भूरा भालू या हत्यारा तिमि) पर समाप्त होने वाले आहार जाल में कड़ियों का एक रैखिक संजाल है। भूकृमि या काष्ठोत्कुण, या अपघटक प्रजातियाँ (जैसे कवक या जीवाणु)। खाद्य शृंखला का प्रत्येक चरण अथवा कड़ी एक पोषी स्तर बनाते हैं। स्वपोषी अथवा उत्पादक प्रथम पोषी स्तर हैं तथा सौर ऊर्जा का स्थिरीकरण करके उसे परपोषियों अथवा उपभोक्ताओं के लिए उपलब्ध कराते हैं। शाकाहारी अथवा प्राथमिक उपभोक्ता द्वितीय पोषी स्तर; लघु मांसाहारी अथवा द्वितीय उपभोक्ता तृतीय पोषी स्तर; तथा शीर्ष मांसाहारी अथवा तृतीय उपभोक्ता चतुर्थ पोषी स्तर निर्मित करते हैं।

## उत्पादक
सभी प्रकाश संश्लेषण करने वाले पौधे उत्पादक की श्रेणी में आते हैं। ऐसे पौधे प्रकाश, कार्बन डाइ-ऑक्साइड और जल की सहायता से प्रकाश संश्लेषण की क्रिया द्वारा भोजन का निर्माण करते हैं। प्रकाश संश्लेषण की क्रिया हेतु पौधों का क्लोरोफिल (हरित लवक) पाया जाता है। क्लोरोफिल पौधों के हरे रंग के लिए भी उत्तरदायी होता है।

## उपभोक्ता
सभी जन्तु उपभोक्ता की श्रेणी में आते हैं। प्रत्यक्ष या अप्रत्यक्ष रूप से वनस्पतियों पर निर्भर होने के कारण इन्हें उपभोक्ता कहा जाता है। भोज्य निर्भरता के आधार पर इन्हें आगे श्रेणियों में बाँटा गया है।

### प्रथम श्रेणी के उपभोक्ता
सभी शाकाहारी जन्तु प्रथम श्रेणी के उपभोक्ता होते हैं। शाकाहारी जन्तु वनस्पतियों का भोजन के रूप में प्रयोग करते हैं। उदाहरण के लिए - खरगोश, गाय, भैस, बकरी, हिरण, चूहा, बन्दर, हाथी, जिराफ, नीलगाय आदि।

### द्वितीय श्रेणी के उपभोक्ता
वे सभी जन्तु जो भोजन के लिए प्रथम श्रेणी के उपभोक्ताओं पर निर्भर होते हैं उन्हें द्वितीय श्रेणी के उपभोक्ताओं के वर्ग में रखते हैं। ये मांसाहारी होते हैं। उदारण के लिए - मेढक, मछलियाँ, कीट पतंगों को खाने वाले पक्षी और जन्तु, छिपकली इत्यादि।

### तृतीय श्रेणी के उपभोक्ता
वे सभी जन्तु जो भोजन के लिए द्वितीय श्रेणी के उपभोक्ताओं पर निर्भर होते हैं उन्हें शीर्ष श्रेणी के उपभोक्ता कहते हैं। जैसे - बाज, गिद्ध, शेर, भालू इत्यादि।

## अपघटक
अपघटक सूक्ष्म जीव होते हैं जो कि सभी मृत जीवों (वनस्पतियों और जन्तुओं) को उनके पार्थिव अवयवों में तोड़ देते हैं। अपघटन की प्रक्रिया मृत्यु के बाद शुरू हो जाती है जिसे सामान्य तौर पर सड़ने के तौर पर देखा जाता है।

center|500px

## सन्दर्भ
* भोजन शृंखला-एक परिचय
* फूड चेन

## वाह्य कड़ियाँ
* खाद्य जाल

श्रेणी:पारिस्थितिकी
बिस्कुट

**बिस्कुट** (बिस्किट; biscuit) आटे को सेककर (पकाना) बनाया गया खाद्य पदार्थ है। अधिकतर देशों में बिस्कुट अक्सर फुलावरहित, सीधा और ठोस होते हैं। ये सामान्यतः मीठे होते हैं और इनको चीनी, चॉकलेट, केक, जाम, अदरक अथवा दालचीनी के साथ बनाया जाता है। ये सुगंधित और उदभ्रांत भी हो सकते हैं।  उत्तर अमेरिका में लगभग सभी प्रकार के ठोस मीठे बिस्कुटों को "कुकी" कहा जाता है जबकि "बिस्कुट" शब्द का प्रयोग नरम, ख़मीरवाली क्विक ब्रेड के समरूप टिकिया के लिए काम में लिया जाता है।

## अर्थ में भिन्नता
thumb|300px|बाँए तरफ अमेरिकी बिस्किट तथा दाएँ तरफ़ ब्रिटिश बिस्किट की एक किस्म
* उत्तर अमेरिका के अतिरिक्त लगभग पूरे विश्व में बिस्कुट एक सेककर बनाया हुआ उत्पाद है जिसे संयुक्त राज्य अमेरिका और अंग्रेज़ी बोलने वाले कनाडाई "कुकी" अथवा "क्रेकर" कहते हैं। यूनाइटेड किंगडम, इस्ले ऑफ़ मैन एवं आयरलैण्ड में बिस्कुट सामान्यतः ठोस और स्वादयुक्त अथवा मीठा होता है जैसे चॉकलेट बिस्कुट। शब्द "कुकी" का प्रयोग एक विशेष प्रकार के बिस्कुट के लिए किया जाता है (जिसको चॉकलेट चिप्स अथवा किशमिश को आटे में गुंथकर बनाया जाता है)।

## सन्दर्भ

श्रेणी:यूरोप में खानपान
परपोषी

वह जीव जिसके शरीर से किसी परजीवी जीव को आश्रय तथा पोषण मिलता है, उसे **परपोषी** (host) कहते हैं। उदाहरण के लिए, जूँ के लिए मानव एक परपोषी है। कोई भी जन्तु या पौधा ऐसा न बचा होगा जो किसी न किसी परजीवी को अपने में शरण न देता हो। अमरबेल जैसा पादप परजीवी हे जो परपोशी पदपो से अपना पोषण प्राप्त करता है

## इन्हें भी देखें
* परजीवी (parasites)
* परपोषित या विषमपोषित (heterotroph)
* स्वपोषी (autotroph)
* सहभोजिता (Commensalism)
* सहजीवन (Symbiosis)

## सन्दर्भ

श्रेणी:जीवविज्ञान शब्दावली
सूक्ष्म, लघु एवं मध्यम उद्यम मंत्रालय (भारत)

भारत सरकार का **सूक्ष्म, लघु एवं मध्यम उद्यम मंत्रालय** (Ministry of Micro, Small and Medium Enterprises) सूक्ष्म, लघु एवं मध्यम उद्यमों की नीति-निर्माण, संवर्ध, विकास एवं संरक्षण के लिये केन्द्रीय (नोडल) मंत्रालय है। इसे ९ मई २००७ को कृषि एवं ग्रामीण एवं उद्योग मंत्रालय तथा लघु-उद्योग मंत्रालय को मिलाकर बनाया गया। 

## सूक्ष्म, लघु और मध्यम उद्यम मंत्रालय (MSME) के बारे में
सूक्ष्म, लघु और मध्यम उद्यम (एमएसएमई) क्षेत्र पिछले पचास वर्षो में भारतीय अर्थव्यवस्था के अत्यधिक जीवंत और गतिशील क्षेत्र के रूप में उभरा है। एमएसएमई न केवल बड़े उद्योगों में तुलनात्मक रूप से कम पूंजी लागत पर बड़े रोजगार के अवसर प्रदान करने में महत्वपूर्ण भूमिका निभाते हैं बल्कि ग्रामीण और पिछड़े क्षेत्रों के औद्योगीकरण में भी मदद करते हैं, जिससे क्षेत्रीय असंतुलन को कम करते हुए राष्ट्रीय आय और धन का अधिक समान वितरण सुनिश्चित होता है। एमएसएमई सहायक इकाइयों के रूप में बड़े उद्योगों के पूरक हैं और यह क्षेत्र देश के सामाजिक-आर्थिक विकास में बहुत बड़ा योगदान प्रदान करता है। 

## सन्दर्भ

## बाहरी कड़ियाँ
* सूक्ष्म, लघु एवं मध्यम उद्यम मंत्रालय (भारत सरकार)
* सूक्ष्म, लघु एवं मध्यम उद्यम विकास आयुक्त
* सूक्ष्म, लघु एवं मध्यम उद्यम विकास संस्थान कानपुर का जालघर

श्रेणी:भारत सरकार
नाभिकीय ईंधन चक्र

300px|right|thumb|नाभिकीय ईंधन का जीवनक्रम
300px|right|thumb|खुला ईंधन चक्र
नाभिकीय ईंधन क्रमिक रूप से कई चरणों से होकर गुजरता है। इसे ही **नाभिकीय ईंधन चक्र** (nuclear fuel cycle) कहते हैं। इसमें ईंधन की खोज, उसका खनन, से लेकर ईंधन के पैलेट बनाना, उसके 'जल' जाने के बाद उसका पुनर्सन्साधन करना एवं अन्त में उसको निपटाना (डिस्पोजल) आदि सहित बहुत से चरण आते हैं। नाभिकीय ईंधन चक्र दो प्रकार का हो सकता है - खुला ईंधन चक्र एवं बंद ईंधन चक्र।

## बाहरी कड़ियाँ
* नाभि‍कीय ईंधन चक्र
* IAEA Integrated Nuclear Fuel Cycle Information System - (Free registration required)
* BBC - The Nuclear Fuel Cycle
* Chalmers University of Technology - In-Core Fuel Management (PDF)
* HYKE - Assembly Distribution Optimality Condition (PS)
* Nuclear Files - The Nuclear Fuel Cycle
* WISE - Nuclear Fuel Energy Balance Calculator
* World Nuclear Association - Reprocessing Facilities
* Annotated bibliography on the nuclear fuel cycle from the Alsos Digital Library for Nuclear Issues
* Documents Related to Liquid-Halide (Fluoride and Chloride) Reactor Research and Development Textbooks, journal articles, ORNL reports

श्रेणी:नाभिकीय रसायन
श्रेणी:नाभिकीय प्रौद्योगिकी
श्रेणी:नाभिकीय उर्जा
सत्येन्द्र प्रसन्न सिन्हा

**सत्येंद्र प्रसाद सिन्हा** बंगाल के एडवोकेट जनरल थे। वह पहले भारतीय थे जिन्होंने वाइसरॉय की काउंसिल में कानून सदस्य के रूप में प्रवेश करने का सम्मान प्राप्त किया। प्रथम विश्व युद्ध के पश्चात्‌ श्री सिन्हा को 'लॉर्ड' की उपाधि दी गई तथा वह 'अंडर सेक्रेटरी ऑव स्टेट फॉर इंडिया' के पद पर नियुक्त कर दिए गए। सन्‌ 1920 में लॉर्ड सिन्हा बिहार तथा उड़ीसा के गवर्नर नियुक्त हुए।

## बाहरी कड़ियाँ
* Biographies:
** www.movinghere.org.uk
** Banglapedia
** www.indiannationalcongress.com
* Portraits at the National Portrait Gallery

श्रेणी:भारतीय बैरिस्टर
श्रेणी:भारतीय राष्ट्रीय कांग्रेस के अध्यक्ष
प्रतिवर्तन

thumb|250px|right|प्रकृति में प्रतिवर्तन
**प्रतिवर्तन** (Recursion) का सामान्य अर्थ है - किसी वस्तु या कार्य का बार-बार उसी रूप में दोहराया जाना। अनेकों विधाओं में इस शब्द का प्रयोग होता है और उनमें इसके भिन्न-भिन्न अर्थ और परिभाषाएँ हैं। उदाहरण के लिए, गणित एवं कम्प्यूटर विज्ञान में जब किसी फलन की परिभाषा में उसी फलन का उपयोग हो तो इसे प्रतिवर्तन कहा जाता है। प्रतिवर्तन का सर्वाधिक उपयोग गणित में ही होता है। गणित तथा तथा संगणक विज्ञान के अतिरिक्त भाषाविज्ञान, तर्कशास्त्र, दर्शनशास्त्र, जीवविज्ञान, तथा कला में भी विविध रूपों में प्रतिवर्तन देखा जा सकता है।

; प्रतिवर्तन के कुछ सामान्य उदाहरण
* कोई चित्र जिसमें वही चित्र छोटे और अधिक छोटे रूपों में पुनः समाहित हो,
*किसी संकल्पना को उसी संकल्पना की सहायता से समझाने का प्रयत्न करना,
*कुछ ऐसी कलनविधियाँ भी हैं जो क्रियान्वित किए जाने पर अपने आप को ही पुनःपुनः चलाती है। ऐसी कलनविधियों को 'प्रतिवर्ती कलनविधि' (recursive algorithm) कहते हैं।

; गणित में प्रतिवर्तन के कुछ उदाहरण-

* क्रमगुणित (Factorial) : n! = n (n - 1)! = n (n - 1)\cdots 1
* फिबोनाची संख्याएँ : f (n) = f (n - 1) + f (n - 2)
* कैटालन संख्याएँ (Catalan numbers): C_0=1, C_{n+1} = (4n+2)C_n/(n+2)
* चक्रवृद्धि ब्याज की गणना
* हनोई का टॉवर (The Tower of Hanoi)
* आकरमान फलन (Ackermann function)

## इन्हें भी देखें
*पुनर्गमनवाद
*पुनरावृत्ति संबंध (Recurrence relation)
*प्रतिवर्ती फलन (Recursive function)
*प्रतिवर्ती कलनविधि (Recursive algorithm)
*पुनरावृत्तिमूलक विधि (इटरेटिव मेथड)

## बाहरी कड़ियाँ
* Zip Files All The Way Down

श्रेणी:गणितीय तर्कशास्त्र
श्रेणी:अभिकलन सिद्धांत

* समझें रिकर्शन हिंदी में, कोडिंग कैसे करते हैं।
केंद्रीय प्लास्टिक इंजीनियरी एवं प्रौद्योगिकी संस्थान (भारत)

**केंद्रीय प्लास्टिक इंजीनियरी एवं प्रौद्योगिकी संस्थान** या 'सिपेट' (CIPET or Central Institute of Plastics Engineering and Technology) भारत सरकार के रसायन एवं पेट्रोरसायन विभाग के अन्तर्गत एक स्ववित्तपोषित (self-financing) संस्थान है।

## बाहरी कड़ियाँ
* केंद्रीय प्लास्टिक इंजीनियरी एवं प्रौद्योगिकी संस्थान का हिन्दी जालघर

संस्थान, केंद्रीय प्लास्टिक इंजीनियरी एवं प्रौद्योगिकी
पैंगोलिन

**वज्रशल्क** या **पंगोलीन** (pangolin) **फोलिडोटा** गण का एक स्तनधारी प्राणी है। इसके शरीर पर केराटिन के बने शल्क (स्केल) नुमा संरचना होती है जिससे यह अन्य प्राणियों से अपनी रक्षा करता है। पैंगोलिन ऐसे शल्कों वाला अकेला ज्ञात स्तनधारी है। यह अफ़्रीका और एशिया में प्राकृतिक रूप से पाया जाता है। इसे भारत में **सल्लू साँप** भी कहते हैं। इनके निवास वाले वन शीघ्रता से काटे जा रहे हैं और अंधविश्वासी प्रथाओं के कारण इनका अक्सर शिकार भी करा जाता है, जिसकी वजह से पैंगोलिन की सभी जातिया अब संकटग्रस्त मानी जाती हैं और उन सब पर विलुप्ति का ख़तरा मंडरा रहा है।

## नामोत्पत्ति
पैंगोलिन नाम मलय शब्द पेंगुलिंग से आया है, जिसका अर्थ है "जो रोल करता है"। हालांकि, स्टैंडर्ड मलय में आधुनिक नाम टेंगगिलिंग है, जबकि इंडोनेशियाई में यह ट्रेंगगिलिंग है। मनीस (लिनिअस, 1758), फेटागिनस (रफिनेस, 1821), और स्मट्सिया (ग्रे, 1865) तीन सामान्य नामों की व्युत्पत्ति कभी-कभी गलत समझी जाती है। कार्ल लिनिअस (1758) ने नव-लैटिन जेनेरिक नाम मनीस को स्पष्ट रूप से लैटिन मर्दाना बहुवचन मानेस के एक स्त्रैण विलक्षण रूप के रूप में आविष्कार किया, जो कि एक प्रकार की आत्मा के लिए प्राचीन रोमन नाम है, पशु के अजीब रूप के बाद। कॉन्स्टेंटाइन रफिंस्के (1821) ने फ्रांसीसी शब्द फातिगिन से नियो-लैटिन जेनेरिक नाम फाटागिनस का गठन किया, जिसे गणना बफॉन (1763) द्वारा अपनाया गया था, जो कि ईस्ट इंडीज में उपयोग किए गए स्थानीय नाम फातागिन या फाटजेन के नाम से जाना जाता है। ब्रिटिश प्रकृतिवादी जॉन एडवर्ड ग्रे ने स्मट्सिया को दक्षिण अफ्रीकी प्रकृतिवादी जोहान्स स्मट्स (1808-1869) के लिए नामित किया, [8] [9] 1832 में स्तनधारियों पर एक ग्रंथ लिखने के लिए पहला दक्षिण अफ्रीकी (जिसमें उन्होंने प्रजाति मैनिस temminckii का वर्णन किया है)। 

Scientists have discovered a new species of highly endangered Pangolin - (Manis mysteria) 

**Four species live in Africa:** Black-bellied pangolin,  White-bellied pangolin, Giant Ground pangolin and 

Temminck's Ground pangolin.

**Four species found in Asia:** Indian pangolin, Philippine pangolin, Sunda pangolin, and the  Chinese pangolin.

**IUCN status:** Chinese, Philippine, and Sunda  pangolins are listed as **Critically Endangered** on 

the IUCN Red List.

Indian Pangolin: Listed in **Schedule I** of Wildlife  (Protection) Act, 1972, and as **Endangered** on 

IUCN Red List. 

## आहार
अंगूठाकार|
पैंगोलिन की जिह्वा चींटीख़ोरों की तरह होती है और इस से वह चींटी व दीमक खाने में सक्षम होता है, और यही उसका मुख्य आहार है। इसलिए पैंगोलिन को कभी-कभी शल्कदार चींटीख़ोर (scaly anteater) भी कहा जाता है।

## इन्हें भी देखें
* भारतीय वज्रशल्क
* चीनी पैंगोलिन
* शल्क
* चींटीख़ोर

## बाहरी कड़ियाँ
*ग्रामीणों ने बचाया इस अद्भुत जीव को (दुधवा लाइव)
*जानवर जिसकी सबसे अधिक स्मगलिंग होती है

## सन्दर्भ

*
श्रेणी:अफ़्रीका के स्तनधारी
श्रेणी:एशिया के स्तनधारी
श्रेणी:चींटीभक्षी स्तनधारी
नगेंद्रनाथ वसु

**नगेन्द्रनाथ बसु** (6 जुलाई 1866-1938) बांग्ला भाषा के ज्ञानकोशकार थे। वे पुरातत्वविद, राष्ट्रवादी सामाजिक इतिहासकार तथा लेखक भी थे। उनके द्वारा सम्पादित बंगला विश्वकोश ही भारतीय भाषाओं से प्रणीत प्रथम आधुनिक विश्वकोश है। यह सन् 1911 में 22 खंडों में प्रकाशित हुआ। 
अंगूठाकार|नगेन्द्रनाथ वसु का नामपट्ट

नगेन्द्रनाथ वसु ने ही अनेक हिंदी विद्वानों के सहयोग से बंगला विश्वकोश का हिन्दी रूपान्तर 'हिंदी विश्वकोश' की रचना की जो सन् 1916 से 1932 के मध्य 25 खण्डों में प्रकाशित हुआ।

उनका जन्म महेश नामक गाँव में हुआ था जो पश्चिम बंगाल के हुगली जिले में है। वे आषुतोष देव की बहन तारिणी के प्रपौत्र थे। कम आयु में ही उन्होने कविता एवं उपन्यास लिखना शुरू कर दिया था किन्तु शीघ्र वे सम्पादन कार्य में लग गए। 'तपस्विनी' तथा 'भारत' नामक दो मासिक पत्रिकाओं का उन्होने सम्पादन किया।

उन्हें "रायसाहेब" और "प्राच्यविद्यामहार्णव" की उपाधियों से विभूषित किया गया। १७ मार्च १९१५ को कोलकाता महानगर पालिका ने उनके आवस वाली गली का नामकरण " विश्वकोश मार्ग" कर दिया। 

## कृतियाँ
1884 में उन्होने 'शब्देन्दु महाकोश' नामक बांग्ला-अंग्रेजी शब्दकोश प्रकाशित किया। उनका बांग्ला विश्वकोश अपने समय का बांग्ला का सर्वाधिक पूर्ण विश्वकोश था।  इसके प्रकाशन के परिणामस्वरूप उनकी ख्याति दूर-दूर तक फैल गयी।

दो विशालकाय विश्वकोश के अतिरिक्त उन्होने निम्नलिखित पुस्तकों की भी रचना की-
* बंगेर जातीय इतिहास (कई भागों में)
* कायस्थेर वर्णपरिचय
* शून्यपुराण
* आर्कियोलोजिकल सर्वे ऑफ मयूरभंज
* मॉडर्न बुधिज्म ऐण्ड इट्स फ्फॉलोवर्स इन ओरिसा
* सोसल हिस्ट्री ऑफ कामरूप

## सन्दर्भ

## इन्हें भी देखें
*बंगला विश्वकोश
*हिन्दी विश्वकोश

## बाहरी कड़ियाँ
*नगेन्द्रनाथ बसु (बांग्लापेडिया, अंग्रेजी में)

श्रेणी:ज्ञानकोषकार
श्रेणी:बंगला भाषा
श्रेणी:हिंदी विश्वकोश
उपास्थि

300px|right|thumb|सूक्ष्मदर्शी से देखने पर केटिलेज
**उपास्थि** मानव शरीर एवं अन्य प्राणियों में पाया जाने वाला लचीला संयोजी उत्तक है। यह हमारी मज्जा में स्थापित कॉन्ड्रोसाइट्स कोशिकाओं से बने होते हैं। कान की हड्डी, नाक की हड्डी, अस्थियों के जोड़ आदि उपास्थि के बने हैं।

उपास्थि की संरचना के अनुसार ये कोलेजन या एलॉस्टिन के बने होते हैं। ये तीन प्रकार के होते हैं- हाइलीन उपास्थि, एलास्टिक और फाइब्रो उपास्थि। उपास्थि शरीर के ऊतकों को मजबूत बनाने का काम करते हैं। ये हमारे शरीर के जोड़ों को लचीला भी बनाते हैं। इसकी मौजूदगी की वजह से ही हमारे शरीर के कई अंग सुचारू रूप से काम करते हैं। उपास्थि रक्त वाहिकाओं से जुड़े नहीं होते बल्कि इनके अंदर पोषक तत्व बिखरा रहता है। आमतौर पर ये लचीले होते हैं लेकिन जरूरत और प्रकार के हिसाब से इनकी प्रकृति में अंतर होता है। कुछ ऐसे अंग जिनमें उपास्थि पाया जाता है, वे हैं- कान, नाक, पंजर और इंटरवर्टीब्रल डिस्क।

तीन तरह के उपास्थि में हाइलीन को ही आमतौर पर उपास्थि कहा जाता है क्योंकि शरीर में ज्यादातर हाइलीन उपास्थि ही होता है। यह हड्डियों को जोड़ों में बांटता है ताकि वे मुड़कर सहजता से काम कर सकें। हाइलीन उपास्थि आमतौर पर कोलेजन फाइबर का बना होता है। लोचदार उपास्थि बाकी अन्य उपास्थि से ज्यादा लचीले होते हैं क्योंकि इनमें एलॉस्टिन फाइबर पाया जाता है। इस तरह का उपास्थि कान के बाहरी हिस्से (जिसे लैरिक्स कहते हैं) और यूस्टेशियन ट्यूब में मौजूद होता है। लचीला होने के कारण यह इन अंगों की संरचना को बेहतर संतुलित करता है, जिससे कान में बाहर रहने वाली गोलाकार संरचना खुली रह सके। फाइब्रो उपास्थि तीनों उपास्थि में सबसे अधिक मजबूत और दृढ़ संरचना वाला होता है। इसमें हाइलीन उपास्थि से ज्यादा टाइप वन कोलेजन होते हैं, जो टाइप सेकेंड से ज्यादा मजबूत होते हैं। फाइब्रो उपास्थि अंतरवर्टीबल डिस्क का निर्माण करते हैं। इसके अलावा ये शिराओं और अस्थिमज्जा को हड्डियों से जोड़ने का काम भी करते हैं। हाइलीन उपास्थि क्षतिग्रस्त होने पर फाइब्रो उपास्थि में बदल जाते हैं। हालांकि दृढ़ता की वजह से इन उपास्थि का वजन कम होता है।

## बाहरी कड़ियाँ
* KUMC.edu, Cartilage tutorial, University of Kansas Medical Center
* Bartleby.com, text from Gray's anatomy
* MadSci.org, I've heard 'Ears and nose do not ever stop growing.' Is this false?
* CartilageHealth.com, Information on Articular Cartilage Injury Prevention, Repair and Rehabilitation
* Cartilage.org, International Cartilage Repair Society
* About.com, Osteoarthritis

श्रेणी:कंकाल तंत्र
श्रेणी:संयोजी ऊतक
आतिशबाज़ी

right|thumb|230px|आतिशबाज़ी
thumb|230px|right|आतिशबाजियों का समीपी दृश्य
**आतिशबाज़ी** में प्रयुक्त पटाख़े एवं अन्य युक्तियाँ मनोरंजन एवं खुशी मनाने के लिये प्रयुक्त कम शक्ति के विस्फोटक होते हैं। आतिशबाजी में प्रयुक्त युक्तियाँ भिन्न-भिन्न प्रकार की होतीं हैं। ये मूलतः चार तरह के प्रभाव उत्पन्न करतीं हैं : तेज ध्वनि, प्रकाश, धुँआ तथा तैरता हुआ पदार्थ। 

**आतिशबाज़ी** एक फारसी शब्द है। आतश या आतिश का अर्थ होता है - आग। हमारे देश के पौराणिक ग्रंथों में आतिशबाजी को 'अग्निक्रीड़ा' और बारूद को 'अग्नि चूर्ण' कहा गया है। यही बारूद आतिशबाजी की जान होती है, जिससे आतिशबाजी-पटाखों का निर्माण होता है। आतिशबाजी की शुरुआत का समय सही-सही तो नहीं बताया जा सकता, लेकिन यह अवश्य कहा जा सकता है कि बारूद का आविष्कार चीन में हुआ था और आतिशबाजी का इतिहास लगभग डेढ़ हजार वर्षों का रहा है।

## इन्हें भी देखें
* पटाख़ा

## बाहरी कड़ियाँ
* बिना धुएं आतिशबाजी (दैनिक भास्कर)
* आतिशबाजी अनुसंधानेवं विकास केंद्र, शिवकाशी

श्रेणी:आतिशबाज़ियाँ
श्रेणी:प्रकाश स्रोत
दुर्जनसाल

**दुर्जनसाल कोटा (राजस्थान**) के राजा भीमसिंह के तृतीय पुत्र। बड़े भाई अर्जुन सिंह के निस्संतान मर जाने पर इनमें और मझले भाई श्यामसिंह में गद्दी के लिए झगड़ा शुरू हुआ। श्यामसिंह की युद्ध में मृत्यु हो जाने पर इन्हें बड़ा दु:ख हुआ और इन्होंने संवत्‌ १७८० में बड़े आकुल हृदय से राज्यासन पर बैठना स्वीकार किया। संवत्‌ १८०० में जब अंबर नरेश ईश्वरीसिंह ने जाटों और मराठों से मित्रता कर कोटा पर आक्रमण किया तो दुर्जनसाल ने दृढ़ता से उनका मुकाबिला किया। ईश्वरीसिंह को असफल होकर वापस लौट जाना पड़ा। इन्होंने पुरानी शत्रुता भुलाकर उम्मेदसिंह को बूँदी राज्य के सिंहासन पर आरूढ़ कराने का प्रयत्न किया। बाद में संवत्‌ १८१० में जब हर और खीची जातियों में युद्ध हुआ तो उम्मेदसिंह ने दुर्जनसाल की सहायता की। तीन वर्ष बाद इस साहसी राजा की मृत्यु हो गई।

## सन्दर्भ
श्रेणी:कोटा
श्रेणी:राजस्थान का इतिहास
पेट्रोलियम एवं विस्फोटक सुरक्षा संगठन (भारत)

**पेट्रोलियम तथा विस्फोटक सुरक्षा संगठन** (पेसो, The Petroleum and Explosives Safety Organisation),
 वाणिज्य और उद्योग मंत्रालय, औद्योगिक नीति और संवर्धन विभाग के अंतर्गत है जो कि अभी भारत सरकार, वाणिज्य और उद्योग मंत्रालय के अधीन है। इसका मुख्यालय नागपुर में है। इस संस्था ने 9 सितम्बर 1998 में अपने सौ वर्ष पूरे कर लिए हैं।

## उद्देश्य
* विस्फोटक अधिनियम, 1884 तथा पेट्रोलियम अधिनियम, 1934 के अनुसार विस्फोटकों, पेट्रोलियम पदार्थो तथा संपिडीत गॅसेस के उत्पादन, आयात, निर्यात, परिवहन, कब्जा, विक्रय तथा प्रयोग का संचालन तथा विनियमन।
* केन्द्र सरकार, राज्य सरकार, स्थानीय संस्थाओ, विधि विषयक अभिकरणों, उद्योगों तथा उपरोक्त पदार्थों के सभी उपभोक्ताओं को सुरक्षा के सम्बन्ध में तकनिकी परामर्श प्रदान देना।
* जनता के साथ मित्रवत व्यवहार अपनाते हुये पारदर्शिता और कार्य कुशलता की वचनबध्दता को बनाये रखना।
* अपने लक्ष्य को पाने के लिए सजग, नव परिवर्तित तथा प्रशिक्षित मानव संसाधन विकसित करना।
* भविष्य की चुनौतियों का सामना करने के लिए सतत प्रयास एवं परिवर्तन के अनुरूप अपने को ढालना।
* निम्नलिखित अधिनियमों का संचालन-
# विस्फोटक अधिनियम, 1884
# विस्फोटक नियम, 2008
# गॅस सिलेंडर नियम, 2004
# स्थिर तथा गतिशील दाबपात्र (अज्वलित) नियम, 1981
# पेट्रोलियम अधिनियम, 1934
# पेट्रोलियम नियम, 2002
# कॅलशियम कार्बाईड नियम, 1987
# चलचित्र फिल्म नियम, 1948
# अज्वलनशील पदार्थ अधिनियम, 1952
 
* विस्फोटकों, पेट्रोलियम, कॅलशियम कार्बाईड, अज्वलनशील पदार्थों तथा संपिडीत गॅसेस केउत्पादन, परिवहन, भंडारण, संभालने आदि के क्षेत्र में जनता की सुरक्षा सुनिश्चित करना।
* सरकारी तथा अर्ध सरकारी संस्थांए जैसे की बन्दरगाहों, रेल्वे, रक्षा संगठनों और सडक परिवहन मंत्रालय, पर्यावरण और वन मंत्रालय, पेट्रोलियम नैसर्गिक गॅस मंत्रालय, प्रदुषण नियंत्रक प्राधिकरणों इत्यादि को सुरक्षा संबंधी मामलों में परामर्शकारी भूमिका निभाना।
* बीआयएस, ओआयएसडी तथा अन्य प्रमुख संस्थाओं के सहयोग से जन सुरक्षा संबंधित राष्ट्रीय मानकों का निर्धारण तथा भारतीय मानकों का अंतर्राष्ट्रीय मानकों के साथ समन्वय करना।
* सुरक्षा के संबंध में जन जागृती उत्पन्न करना।
* पेसो, वर्तमान में पूरे भारत में 2,56,000 से भी ज्यादा जोखिम भरे परिसरों में सुरक्षा सुनिश्चित करने में सलग्न है।

## बाहरी कड़ियाँ
* पेट्रोलियम एवं विस्फोटक सुरक्षा संगठन का जालघर

श्रेणी:भारत सरकार
श्रेणी:सुरक्षा
श्रेणी:भारत के सरकारी आयोग
कॉन्वेंट

**कॉन्वेंट** (convent),**धर्मसंघ** अथवा **[[मठ]]**, प्रमुखतः ईसाई धर्म में पादरी, धार्मिक बन्धु अथवा ननों (धार्मिक महिला सेविकायें) के समुदाय अथवा उनके द्वारा काम में लिये जाने वाले भवन को कहते हैं जो रोमन कैथोलिक गिरजाघरों और ऐंग्लिकन समुदाय में काम में लिये जाते हैं।

अंग्रेज़ी भाषा में 'कॉन्वेंट' शब्द का प्रयोग महिलाओं के समुदाय के लिए १९वीं सदी से निर्विवाद रूप से काम में लिया जाता है।

## सन्दर्भ

श्रेणी:धार्मिक स्थापत्य
डोंग्गूआन

**डोंग्गूआन** चीन में एक प्रीफेक्चर स्तरीय नगर है। यह देश के मध्य भाग में स्थित गुआंग्दोंग प्रान्त में स्थित है। 

विश्व का सबसे बडा़ मॉल दक्षिण चीन मॉल यहीं स्थित है।

२००८ के अन्त तक यहाँ की जनसंख्या ६९,४९,८०० थी, जिसमें से १७,४८,७०० स्थानीय निवासी थे और ५२,०१,१०० स्थाई प्रवासी जो देश के अन्य भागों से आए थे।

## बाहरी कडियाँ
* आधिकारिक जालपृष्ठ

श्रेणी:चीनी जनवादी गणराज्य के नगर
मुग़ल चित्रकारी

**मुगल चित्रकला** दक्षिण एशियाई चित्रकला की एक विशेष शैली है जो आम तौर पर पुस्तक चित्र के रूप में या एलबम में रखे जाने योग्य एक कार्य के रूप में होता है। यह पारसी की सूक्ष्म चित्रकारी से पैदा हुई है और भारतीय हिंदू, जैन, बौद्ध और प्रभावों के साथ सोलहवीं से उन्नीसवीं सदी के दौरान विकसित हुई है। 

[श्रेणी:भारतीय चित्रकला]
2010 अमरीकी ओपन टेनिस प्रतियोगिता

## विजेता
 रफ़ाएल नदाल ने  नोवाक जोकोविच को 6-4, 5-7, 6-4, 6-2 से हराया।

श्रेणी:2010 की टेनिस प्रतियोगिता
श्रेणी:2010 की ग्रैंड स्लैम टेनिस प्रतियोगिता
श्रेणी:2010 अमरीकी ओपन ग्रैंड स्लैम टेनिस प्रतियोगिता
श्रेणी:अमरीकी ओपन ग्रैंड स्लैम टेनिस प्रतियोगिता
टॉड मार्टिन

## कैरियर आँकड़े
### ग्रैंड स्लैम एकल फाइनल
#### उप-विजेता ()

### कैरियर फाइनल
#### एकल
##### उप-विजेता ()

श्रेणी:टेनिस खिलाड़ी
श्रेणी:पुरुष टेनिस खिलाड़ी
निर्णय सागर प्रेस

**निर्णय सागर प्रेस**, मुंबई स्थित भारत का प्रसिद्ध प्रकाशन संस्थान है। यह सौ साल से भी अधिक पुराना प्रकाशन संस्था है। इसकी स्थापना 1867 पांडुरंग दादाजी चौधरी ने की थी। इन्होने भारतीय संस्कृति, धर्म, भाषा आदि पर संस्कृत, हिन्दी, मराठी, अंग्रेजी आदि भाषाओं में कालजयी पुस्तके प्रकाशित कीं। यह प्रकाशन मूलतः 'निर्णयसागर पंचांग' नामक एक प्रसिद्ध पंचांग का प्रकाशन करने के लिये स्थापित किया गया था।

## सन्दर्भ

श्रेणी:प्रकाशन
कबिट

**कपित्थ** या **कैथ** (Limonia acidissima) एक फल है जो बेल जैसा होता है। इसे कठबेल भी कहते हैं। आयुर्वेद में कैथ को पेट रोगों का विशेषज्ञ माना गया है। इसका जहाँ शर्बत इस्तेमाल किया जाता है, वहीं चटनी भी खूब पसंद की जाती है। भारत में कैथ दक्षिण भारत से लेकर उत्तर भारत में पाया जाता है। इसके अलावा यह बांग्लादेश, पाकिस्तान, श्रीलंका, जावा, मलेशिया आदि में भी पाया जाता है।

मोटे तौर पर कैथ को दो वर्गों में विभाजित किया जा सकता है। पहले वर्ग में छोटे आकार के कैथ फल होते हैं जो स्वाद में बहुत खट्टे होते हैं साथ ही गले पर भी असर करते हैं। दूसरे वर्ग में वह कैथ है जो आकार में बड़ा होता है। इसका गूदा खट्टापन लिए मीठा होता है। मध्यप्रदेश में नर्मदा के तटीय क्षेत्रों में यह वृक्ष बहुतायत में पाया जाता है जिसे स्थानीय भाषा में कबीट के नाम से जाना जाता है। इसके फल कच्चे रहने पर हल्का हरा रंग लिए होते हैं जबकि पकने पर सफेद रंग के हो जाते हैं। इसके फलों का डंठल कड़ा होता है इसलिए यह आसानी से टूटता नहीं है तथा पकने पर स्वयं ही टूट कर गिर जाता है । इसके फल बसंत ऋतु में पकते हैं तथा पके हुए फल की सुगंध पेड़ के चारों ओर फैल जाती है।

## बाहरी कड़ियाँ
* कबीट : पेट रोगों का विशेषज्ञ 
* Germplasm Resources Information Network: ''Limonia''
* Germplasm Resources Information Network: ''Limonia acidissima''
* Flora of Pakistan: genus page, species page
* The Wood Apple
* Pandanus Database
## सन्दर्भ


श्रेणी:फल
श्रेणी:वृक्ष
श्रेणी:भारतीय वृक्ष
बडूसराय

नजफगढ से मात्र १० किमी दूर स्थित है गांव बडूसराय जो दिल्ली में सांगवान गोत्र का इकलोता गांव है।

## सन्दर्भ
लियोनार्डो डिकैप्रियो

**लियोनार्डो विल्हेम डिकैप्रियो** (, जन्म ११ नवम्बर १९७४) एक अमेरिकी अभिनेता और फिल्म निर्माता हैं। उन्हे *एविएटर* (२००४) में अपने प्रदर्शन के लिए सर्वश्रेष्ठ अभिनेता का गोल्डेन ग्लोब पुरस्कार प्रदान किया गया है और अन्य आठ बार वे इसके लिए नामांकित हो चुके है। इसके अलावा इन्हें अकादमी पुरस्कार, स्क्रीन एक्टर्स गिल्ड अवार्ड्स व ब्रिटिश अकादमी फ़िल्म पुरस्कार के लिए नामांकन मिल चूका है।

इनका बचपन लॉस एंजिल्स, कैलिफोर्निया में पले बढ़े डी कैप्रियो ने अपने करियर की शुरुआत टेलिविज़न विज्ञापनों से की और बाद में टीवी शृंखलाओं जैसे *सांता बार्बरा* और *ग्रोइंग पैरिस* से १९९० के दशक में की। उन्होंने फ़िल्मों में अपने अभिनय की शुरुआत विज्ञान पर आधारित फ़िल्म *क्रीटर्स* (१९९१) से की और *दिस बॉयज़ लाइफ* (१९९३) के लिए काफ़ी सराहा गया। डी कैप्रियो को *वाट्स इटिंग गिल्बर्ट ग्रेप* (१९९३) और *मार्विनस रूम* (१९९६) में सहायक कलाकार के रूप में और *द बास्केटबॉल डायरीज़* (१९९५) व *रोमियो + जूलियट* (१९९६) में मुख्य भूमिका के लिए सराहा गया परन्तु उन्हें अंतर्राष्ट्रीय ख्याती जेम्स कैमरून की फ़िल्म *[[टाइटैनिक (1997 फ़िल्म)|टाइटैनिक]]* (१९९७) से मिली।

२००० के बाद से डीकैप्रियो को अपनी कई फ़िल्मों के लिए अनेक पुरस्कारों के लिए नामांकन प्राप्त हुआ है जिनमे *कैच मी इफ़ यु कैन* (२००२), *[[गैंग्स ऑफ न्यू यॉर्क]]* (२००२), *द एविएटर* (२००४), *[[ब्लड डायमण्ड (फ़िल्म)|ब्लड डायमण्ड]]* (२००६), *[[द डिपार्टेड]]* (२००६) और *[[रिवोल्यूशनरी रोड]]* (२००८) शामिल है। उनकी नई फ़िल्में *[[शटर आइलैंड]]* (२०१०) और *[[इन्सेप्शन (२०१०)|इन्सेप्शन]]* (२०१०) उनके करियर की व्यापारिक दृष्टी से सबसे सफल फ़िल्मों में है। वर्ष 2015 की फिल्म "द रेवेनैंट के लिए 73वें गोल्डन ग्लोब पुरस्कारों में उन्हें सर्वश्रेष्ठ अभिनेता का खिताब नवाजा गया।

## शुरूआती जीवन
डिकैप्रियो लॉस एंजिल्स, कैलिफोर्निया में पैदा हुए इकलौते बेटे है। उनकी माँ इर्मलिन एक जर्मन है और पूर्व कानूनी सेक्रेटरी है व उनके पिता जॉर्ज डिकैप्रियो एक कॉमिक्स चित्रकार व निर्माता है।

## इन्हें भी देखें
* केट विंसलेट
* द वुल्फ ऑफ वॉल स्ट्रीट
* टॉम हैंक्स

## सन्दर्भ

## बाहरी कड़ियाँ

श्रेणी:अमेरिकी अभिनेता
श्रेणी:1974 में जन्मे लोग
श्रेणी:जीवित लोग
अराध्य वृक्ष

भारतीय संस्कृति में जिन वृक्षों की पूजा-अर्चना की जाती है वे 'अराध्यवृक्ष' कहलाते हैं। प्रत्येक नक्षत्र का एक **अराध्य वृक्ष** है।

## जन्मनक्षत्र के अनुसार आराध्यवृक्ष

## सन्दर्भ

श्रेणी:वृक्ष
श्रेणी:भारतीय संस्कृति
इन्दिरा मनोरंजन पार्क लखीमपुर खीरी

**इन्दिरा मनोरंजन पार्क** लखीमपुर खीरी जिला में निघासन रोड पर स्थित एक वन क्षेत्र है जो सेन्ट्रल जू अथॉर्टी के दिशानिर्देश मानकों के अनुरूप दक्षिण खीरी वन प्रभाग के अन्तर्गत है। यहाँ हिरन, अजगर एंव अन्य दुर्लभ जीवों को रखा गया था जो चिड़ियाघर के मानकों के अनुसार सरंक्षित किए जाते थे। वर्तमान में यह पार्क अपना अस्तित्व खो रहा है।
## सन्दर्भ

श्रेणी:मनोरंजन पार्क
श्रेणी:लखीमपुर खीरी जिला
राजनरायण मिश्र

** राजनारायण मिश्र ** लखीमपुर जनपद के भीखमपुर गांव के निवासी थे, अंग्रेजी सरकार के विरुद्ध इन्होंने क्रांति का बिगुल फूंका, एक अंग्रेज अधिकारी की हत्या के जुर्म का मुक़दमा चला, इन्हें संयुक्त प्रांत अर्थात वर्तमान के उत्तर प्रदेश की फैजाबाद जेल में फांसी दी गई। राज नारायण मिश्र की यह फांसी ब्रिटिश उपनिवेश द्वारा भारत में दी गई आख़िरी फांसी थी।

## भीखमपुर गाँव

## बाहरी कड़ियाँ
कुरजां

**कुरजां** या **डेमोइसेल सारस** (Demoiselle crane), जिसका वैज्ञानिक नाम **ग्रुस वर्गो** (Grus virgo) है, ग्रुस वंश के सारस की एक जाति है। यह मध्य यूरेशिया (कृष्ण सागर से मंगोलिया व पूर्वोत्तरी चीन) में निवास करते हैं, लेकिन प्रजनन के लिए यह भारत में शीतकालीन निवास करते हैं। भारतीय संस्कृति, धर्म और प्राचीन साहित्य में इसका बहुत महत्व है।

## इन्हें भी देखें
* ग्रुस (वंश)
* सारस (पक्षी)
* ग्रुइफोर्मीस
* पक्षी

## सन्दर्भ

श्रेणी:ग्रुस (वंश)
श्रेणी:भारत के पक्षी
श्रेणी:यूरोप के पक्षी
श्रेणी:एशिया के पक्षी
श्रेणी:मंगोलिया के पक्षी
हिंगोट युद्ध

**हिंगोट युद्ध** इन्दौर से 55 कि.मी. दूर गौतमपुरा शहर में होता है यह दीपावली के एक दिन बाद (पड़वा) के रोज  खेला जाने वाला पारंपरिक 'युद्ध' है। इस युद्ध में प्रयोग होने वाला 'हथियार' हिंगोट है जो हिंगोट फल के खोल में बारूद, भरकर बनाया जाता है। इस युद्ध मे दो दल आमने सामने होते हैं एक तरफ तुर्रा दल तो दूसरी ओर कलंकी दल होता है। इस युद्ध में किसी दल की हार-जीत नहीं होती किन्तु सैकड़ों लोग गंभीर रूप से घायल हो जाते हैं। 

हिंगोट एक निम्बू के आकार जितना बड़ा फल होता है । हिंगोट नारियल की तरह बाहर से सख्त ओर अंदर से गूदे वाला होता है । योद्धा दीपावली के कई महीनों पहले से इसकी तैयारी करता है , हिंगोट चम्बल नदी के आस पास के इलाकों में मिलता है । दीपावली के अगले दिन सुबह से हि आस पास के गाँव से लेकर दूर दूर से आये सैलानियों का जमावड़ा हिंगोट युद्ध के आस पास देखा जाता है । जैसे ही शाम के 4 बज ते है योद्धा अपने घरों से बाहर आते हैं और अपने दल के साथ ढोल ढमाकों से नाचते गाते युद्ध मैदान की ओर बढते है । युद्ध शुरू होने से पहले दोनों दल के योद्धा अति प्राचीन भगवान विष्णु के अवतार श्री देवनारायण का आशीर्वाद लेते हैं । एवं युद्ध शुरू होने से पहले दोनों दल आपस में गले लगते है और युद्ध समाप्त होने के पश्चात दूसरे दल के किसी योद्धा को चोट लगने पर उसके घर जाकर गले लग कर आपसी भाईचारा बढ़ाते हैं । योद्धा युद्ध के दौरान अपने हाथों में लोहे का मजबूत ढाल व सर पर साफा बांधते हैं । योद्धा अपने हिंगोट सूती कपड़े से बने झोले में रखते हैं । हिंगोट युद्ध काफी पुराना पारंपरिक खेल है। गुर्जर श्री देवनारायण भगवान जी के अवतार माने जाते है।
गौतमपुरा और उसके आसपास का इलाका गुर्जर-बहुल क्षेत्र रहा है। इतिहास में गुर्जर समुदाय अपनी युद्ध-कुशलता, साहस और घुड़सवारी के लिए प्रसिद्ध रहा है। माना जाता है कि हिंगोट युद्ध की परंपरा इन्हीं स्थानीय गुर्जर योद्धाओं की युद्ध-परंपराओं से निकली है। जब असली युद्ध खत्म हो गए, तब इन वीरों ने युद्ध की भावना को परंपरा और खेल के रूप में जिंदा रखा।
हिंगोट युद्ध भले ही किसी एक जाति का उत्सव नहीं कहा जाता, लेकिन इसके मूल में गुर्जर योद्धाओं की परंपरा, उनकी वीरता और समूहिक गौरव की भावना गहराई से जुड़ी है।
यह त्योहार आज भी याद दिलाता है कि गुर्जर इतिहास केवल किताबों में नहीं, बल्कि आज भी आग की लपटों में चमकता है।

## इन्हें भी देखें
* रणजी गौतमपुरा

## बाहरी कड़ियाँ
* मप्र में हिंगोट युद्ध में चलेंगे बारूद से भरे हिंगोट (देशबंधु)
* हिंगोट युद्ध में दागे जाएँगे हिंगोट से बने 'देसी ग्रेनेड' 
* शोले बरसाने को तैयार हिंगोट (पत्रिका)
* इंदौर : आज गोलियों की तरह चलेंगे हिंगोट  (दैनिक भास्कर)

श्रेणी:मालवा
श्रेणी:संस्कृति
हथगोला

**हथगोला** (हंड ग्रेनेड) बारूद आधारित हथियार है जो छोड़ने के थोड़ी देर बाद फटता है। मूल रूप से युद्ध में ये हथगोला फेकने में दक्ष सैनिक-टोली का यह काम होता था। किन्तु वर्तमान समय में हथगोले राइफल से फेके जाते हैं या इसी काम के लिये विशेष रूप से डिजाइन किये हुए 'ग्रेनेड-लांचर' से फेके जाते हैं।

## विशेषताएँ
हथगोलों की पांच विशेषताएँ हैं-
* कम दूरी तक जाते हैं (कम परास)
* लगभग ५ मीटर की हत्या-त्रिज्या (किल रेडियस)
* लगभग १५ मीटर की चोट-त्रिज्या (कैजुअल्टी रेडियस)
* इसमें एक देरी करने वाला अवयव लगा होता है जो सुरक्षित रूप से फेंकने में मदद करता है।
* इसकी खोल सख्त होती है जो किसी सख्त चीज (जैसे दीवार, फर्श) से टकराकर विस्फोटित होती है। 

हथगोले के तीन मुख्य घटक हैं-
* शरीर, जिसमें विस्फोटक रसायन भरा जाता है।
* विस्फोटक जो तेजी से फटने में मदद करता है।
* फ्यूज, जो हथगोले में आग लगाता है।

## बाहरी कड़ियाँ
* अब आतंकवादियों से निपटेंगे मिर्ची हथगोले
* ''Getting Good With the Grenade'' - November 1944 Popular Science article with complete history, cutaway and illustrations
* Mecar - Belgian manufacturer of various grenade types
* Pakistan Ordnance Factories - licensed manufacturer of Arges grenades
* Film of exploding grenade - taken using ultra high-speed photographic technique (2/3 million frames per second)
* How Grenades Work - from HowStuffWorks
* CenturioLight c/o Centurio Products Group - manufacturer of the electronic flashbang's "BAD"
* Exploded view of a modern Arges 73 hand grenade

श्रेणी:हथगोला
खवासा का नरभक्षी

**खवासा का नरभक्षी** नाम से एक बाघ को जाना जाता है जिसने अंग्रेजी शासन के समय मध्य प्रदेश के खवासा नामक ग्राम के आस पास अपना आतंक फैलाया था। यहाँ के एक बाघ को एक अंग्रेज़ ने अपना शिकार बनाने का असफ़ल प्रयास किया जिसके परिणामस्वरूप वह बाघ शारीरिक रूप से अक्षम हो गया और अपने प्राकृतिक शिकार को मारने के भी योग्य न रहा, फ़लस्वरूप उसने मनुष्यों पर हमला करना आरम्भ कर दिया। एक समय ऐसा आया जब इस गाँव में कुछ ही लोग रह गये, जो भय ग्रस्त थे और अपनी संभावित मृत्यु की प्रतीक्षा कर रहे थे। इस घटना का उल्लेख बी एम क्रोकर लिखित एक अंग्रेजी उपन्यास जंगल टेल्स मे मिलता है। 

एक शशि नाम की स्त्री ने अपने को बाघ के शिकार के लिए चारे के रूप में प्रस्तुत किया और बाघ मारा गया। यह हृदय विदारक कथा भारतीय वनों, जंगली जानवरों और विदेशी शासकों की शिकार जैसी दानवी प्रवृत्तियों के साथ-साथ भारतीय संस्कृति और मनोभावों को प्रस्तुत करती है। यह उस स्त्री के बलिदान की करूण कहानी है। 

## सन्दर्भ

## बाहरी कडियाँ
*
* खवासा निकट पेंच राष्ट्रीय उद्यान

श्रेणी:नरभक्षी बाघ
श्रेणी:सिवनी ज़िला
श्रेणी:मध्य प्रदेश का इतिहास
पोजीट्रॉन

**पाजीट्रोन (e<sup>+</sup>) या पोजीटिव इलेक्ट्रोन (धन आवेश युक्त इलेक्ट्रोन)** परमाणु में पाया जाने वाला एक मौलिक कण है। यह धन आवेश युक्त इलेक्ट्रोन है। इसके गुण इलेक्ट्रोन के समान होते किन्तु दोनो में अंतर यह है कि इलेक्ट्रोन ऋण आवेश युक्त कण है तथा पोजीट्रोन धन आवेश युक्त कण है। इसका द्रव्यमान इलेक्ट्रोन के द्रव्यमान के समान होता है। इसकी खोज सन १९३२ में कार्ल डी एंडरसन ने की थी। इसका विद्युत आवेश +1.602176487(40)×10−19 कूलाम्ब होता है। इसकी घूर्णन गति आधी होती है। पोजिट्रोन को β+ चिन्ह से भी दर्शाते है। जब पोजिट्रोन तथा इलेक्ट्रोन की टक्कर होती है तो दोनो नष्ट हो जाते हैं और दो गामा किरण फोटान उत्पन्न होती है।

चिकित्सालय में उपयोग होने वाले एक्स किरण में न्यूट्रोन, गामा किरण, प्रोटोन, न्यूट्रिनो, के साथ पोजिट्रोन भी शामिल रहता है।

## इतिहास
पॉज़िट्रॉन का प्रयोगात्मक आविष्कार १९३२ ई. में हुआ। ऐंडर्सन ने देखा कि विल्सन अभ्रकोष्ठ (Wilson's cloud chamber) में चुंबकीय क्षेत्र लगाकर यदि अंतरिक्ष किरणों के फोटो लें, तो प्राय: इलेक्ट्रॉन जैसे दो पथ (tracks) दृष्टि में आते हैं, जिनकी वक्रता उल्टी दिशाओं में होती है। वक्रता कण के आवेश पर निर्भर करती है। इसलिये इन प्रयोगों से स्पष्ट है कि इन कणों का आवेश उल्टा होगा। अब पॉज़िट्रॉन का अस्तित्व अन्य परीक्षणों से भी स्थापित हो चुका है।

पॉज़िट्रॉन के प्रयोगात्मक आविष्कार से चार वर्ष पहले डिरैक ने एक समीकरण दिया था, जिससे इलेक्ट्रॉन के सब ज्ञात गुणधर्मों का वर्णन हो जाता था, किंतु साथ ही इसके अनुसार एक ऐसे कण का मानना भी अनिवार्य था जिसकी संहति और ऊर्जा ऋणात्मक हों। यह बात अजीब थी। इस अवांछनीय स्थिति से बचने के लिये डिरैक ने प्रस्ताव रखा कि साधारणतया ऋणात्मक ऊर्जा की सब अवस्थाएँ इलेक्ट्रॉनों से भरी रहती हैं। अत: हम धनात्मक ऊर्जा की अवस्थाओं (अर्थात् साधारण इलेक्ट्रॉनों) को ही देख पाते हैं। पर कभी कभी जब विद्युतच्चुंबकीय क्षेत्र द्वारा प्रबल, परस्पर क्रियाएँ (interactions) होती हैं तब ऋणात्मक ऊर्जा की अवस्थाओं में से एक इलेक्ट्रॉन बाहर निकल आता है तथा बाहर आकर ऐसे व्यवहार करता है जैसे धन ऊर्जा इलेक्ट्रॉन करते हैं। पर साथ ही ऋण ऊर्जावाली एक अवस्था खाली हो जाती है। इसे हम ऋण ऊर्जा के समुद्र में एक छिद्र (hole) से चित्रित कर सकते हैं। यह छिद्र ऐसे ही आचरण करता है जैसे धन आवेशवाला कण, जिसकी संहति इलेक्ट्रॉन के बराबर हो। पहिले डिरैक ने इस कण को प्रोटॉन मानने का प्रयत्न किया, पर ऐंडर्सन के परिणाम का पता चलने पर उन्होंने इस कण को प्रोटॉन नहीं, परंतु पॉज़िट्रॉन माना।

डिरैक का छिद्र सिद्धांत (hole theory) बहुत संतोषजनक नहीं है। इलेक्ट्रॉन और पॉज़िट्रॉन का आधुनिक सिद्धांत डिरैक समीकरण के द्वितीय क्वांटीकरण (Second quantisation) पर निर्भर है। इसमें पॉज़िट्रॉन के गुणधर्म प्राकृतिक विधि से निकल आते हैं। इलेक्ट्रॉन और पॉज़िट्रॉन को 'कण' और 'प्रतिकण' (antiparticle) कह सकते हैं। यह विचारधारा भौतिकी में अत्यंत उपयोगी सिद्ध हुई है।

श्रेणी:मूलकण
उपन्यासों के लिए बुकर पुरस्कार विजेताओं एवं चुने हुए लेखकों की सूची

**[[विज्ञान कथा साहित्य|उपन्यासों]] के लिए बुकर पुरस्कार विजेताओं एवं चुने हुए लेखकों की एक सूची** एक निम्नलिखित है। जीते हुए खिताबों को उनके वर्ष में पहले सूचीबद्ध किया गया है और उन्हें नीले रंग की पृष्ठभूमि से चिह्नित किया गया है।

पुरस्कार 1969 के बाद से हर वर्ष राष्ट्रमंडल में शामिल राष्ट्रों या आयरलैंड के किसी नागरिक द्वारा अंग्रेजी भाषा में लिखे गए पूरी लम्बाई के सर्वश्रेष्ठ मौलिक उपन्यास को दिय जाता है। बुकर के इतिहास को उत्सवित करने वाले दो विशेष पुरस्कार भी हैं। 1993 में, "बुकर ऑफ़ बुकर्स" पुरस्कार अपने पहले 25 वर्षों में पुरस्कार जीतने वाले सर्वश्रेष्ठ उपन्यास के रूप में *मिडनाइट्स चिल्ड्रेन* (1981 का विजेता) के लिए सलमान रश्दी को दिया गया था। *मिडनाइट्स चिल्ड्रेन* ने पुरस्कार की चालीसवीं सालगिरह पर 2008 में जनता के एक मतदान "बुकर का सर्वश्रेष्ठ" में भी विजय प्राप्त की।

## सन्दर्भ

## बाहरी कड़ियाँ
* पिछले विजेताओं और चुने लेखक

श्रेणी:पुस्तकों की सूची
श्रेणी:बुकर पुरस्कार विजेता (किताबें)
प्रतिचित्रण

गणित एवं इससे संबंधित क्षेत्रों में **प्रतिचित्रण** (मैपिंग) शब्द का प्रयोग फलन के समानार्थी शब्द जैसा होता है।

## इन्हें भी देखें
* फलन

श्रेणी:गणित
*
एकैकी फलन

thumb|200px|एकैकी फलन (किन्तु यह बाइजेक्टिव नहीं है)
thumb|200px|एकैकी फलन जो बाइजेक्टिव भी है।
thumb|200px|अनैकैकी फलन - जो वस्तुतः 'सर्जेक्टिव' है।
गणित में ऐसे फलन **एकैकी फलन** या **अंतःक्षेपी** कहलाते हैं जो डोमेन के एक से अधिक अवयवों को सहडोमेन के एक ही अवयव से प्रतिचित्रण *नहीं* करते। दूसरे शब्दों में, सहडोमेन का प्रत्येक अवयव डोमैन के अधिकतम एक अवयव से ही प्रतिचित्रित होता है। यदि कोई फलन एकैकी होने के अलावा यह भी शर्त पूरा करता है कि कोडोमेन के सभी अवयव डोमेन के किसी न किसी अवयव से प्रतिचित्रित हों, तो ऐसे फलन को *बाइजेक्टिव फलन* कहते हैं।

## बाहरी कड़ियाँ
* Earliest Uses of Some of the Words of Mathematics: entry on Injection, Surjection and Bijection has the history of Injection and related terms.

श्रेणी:फलन एवं प्रतिचित्रण
श्रेणी:समुच्चय सिद्धान्त
श्रेणी:फलन
उड़ीसा नाम परिवर्तन विधेयक 2010

भारत की लोकसभा में प्रस्तुत यह विधेयक भारतीय राज्य उड़ीसा तथा वहाँ की भाषा उड़िया के नाम परिवर्तन के उद्देश्य से लाया गया था, जिसे 12 नवम्बर 2011 को सर्व सम्मति से पारित कर दिया गया।। यह विधेयक भारतीय संविधान संशोधन 113 विधेयक का कारण बना।

## बाहरी कड़ियाँ
* https://web.archive.org/web/20101110211728/http://www.livehindustan.com/news/desh/national/39-39-145515.html
सन्निकटन सिद्धांत

गणित में फलनों को मूल फलन की अपेक्षा अधिक सरल फलनों द्वारा इस प्रकार निरूपित करना कि ताकि इसके गुणधर्म यह मूल फलन के जैसे ही हो, बहुत उपयोगी है। यह कार्य **संन्निकटन सिद्धान्त** (approximation theory) के अन्तर्गत आता है। जटिल फलनो के सरल फलनों द्वारा निरूपण के फलस्वरूप गणना में जो त्रुटियाँ आ जाती हैं उनका अध्ययन भी सन्निकटन सिद्धांत के अंतर्गत किया जाता है। 

## बाहरी कड़ियाँ
* History of Approximation Theory (HAT)
* Surveys in Approximation Theory (SAT)

श्रेणी:संख्यात्मक विश्लेषण
समूह सिद्धांत

**समूह सिद्धांत** (अंग्रेज़ी: Group Theory) अमूर्त बीजगणित का एक शाखा है। कभी-कभी गणित में ऐसी क्रियाएँ भी दृष्टिगोचर होती है जब उनमें से एक एक करके दो क्रियाएँ की जाएँ तो फल वही निकलता है, जो उसी प्रकार की एक ही क्रिया से निकल आता है। तनिक इन चार संख्याओं पर विचार करें :

:1, - 1, \sqrt {-1}, -\sqrt{-1} 
जिन्हें इस प्रकार भी लिख सकते हैं :
:1, -1, a, - a
यदि किसी राशि को इनमें से दूसरी और तीसरी संख्याओं से गुणा करें, तो वही फल निकलेगा तो जो अकेल चौथी संख्या से गुणा करने से निकलता है। इसी प्रकार, यदि उपर्युक्त संख्याओं में से किन्हीं दो से किसी राशि को गुणा करें, तो वही फल निकलता है जो उक्त संख्याओं में से एक ही संख्या से गुणा करने से निकल सकता है।

इस प्रकार की क्रियाओं के समुच्चय को **बंद समुच्चय** कहते हैं और क्रियाओं के इस गुण को **समूह गुण** कहते हैं।

## सन्दर्भ

## इन्हें भी देखें
*अमूर्त बीजगणित
*समूह सिद्धान्त का इतिहास
लोकायुक्त

**लोकायुक्त** (लोक + आयुक्त) भारत के राज्यों द्वारा गठित भ्रष्टाचाररोधी संस्था है। इसका गठन स्कैंडिनेवियन देशों में प्रचित 'अंबुड्समैन' (Ombudsman) की तर्ज पर किया गया था।
लोकायुक्त का कार्यकाल 5 वर्ष का होता है। 2018 में संसोधन द्वारा 8 वर्ष किया गया,जिसे 2019 में पुनः संसोधन द्वारा 8 से 5 वर्ष किया गया।
लोकायुक्त को निर्वाचित प्रतिनिधियों, सरकारी कर्मचारियों और सार्वजनिक क्षेत्र के उपक्रमों के कर्मचारियों सहित सार्वजनिक अधिकारियों के खिलाफ भ्रष्टाचार और कुप्रबंधन के आरोपों की जांच और मुकदमा चलाने का अधिकार है। लोकायुक्त के पास गवाहों को बुलाने, जांच करने और जिरह करने और भ्रष्ट आचरण के दोषी पाए जाने वालों के खिलाफ कार्रवाई की सिफारिश करने की शक्ति है। लोकायुक्त अधिनियम उच्च न्यायालय के मुख्य न्यायाधीश के परामर्श से प्रदेश के राज्यपाल द्वारा लोकायुक्त की नियुक्ति का प्रावधान करता है और कार्यालय की योग्यता और कार्यकाल निर्धारित करता है। लोकायुक्त अधिनियम का उद्देश्य शासन में पारदर्शिता और जवाबदेही को बढ़ावा देना और राज्य के नागरिकों को सार्वजनिक सेवाओं की कुशल डिलीवरी सुनिश्चित करना है।
लोकायुक्त राज्यों में लोक सेवकों के खिलाफ भ्रष्टाचार और कुशासन के आरोपों की जांच के लिए जिम्मेदार है।  लोकायुक्त का उद्देश्य सरकार के कामकाज में पारदर्शिता और जवाबदेही को बढ़ावा देना और यह सुनिश्चित करना है कि लोक सेवक नागरिकों के सर्वोत्तम हित में कार्य करें।
लोकायुक्त अधिनियम भ्रष्टाचार से प्रभावी ढंग से निपटने और सरकारी कामकाज में पारदर्शिता सुनिश्चित करने के लिए बनाया गया था। यह कार्यालय भ्रष्टाचार, रिश्वतखोरी या सत्ता के दुरुपयोग के आरोपों के लिए सरकारी अधिकारियों और राजनेताओं के खिलाफ की गई शिकायतों की जांच करता है। 
लोकायुक्त के पास किसी भी सरकारी अधिकारी या लोक सेवक को पूछताछ के लिए बुलाने, किसी भी रिकॉर्ड का निरीक्षण करने और यहां तक कि यदि आवश्यक हो तो तलाशी और बरामदगी करने की शक्ति है। लोकायुक्त अनुशासनात्मक कार्रवाई की सिफारिश भी कर सकता है, जिसमें दोषी पाए जाने वालों के खिलाफ पद से हटाने और आपराधिक मुकदमा चलाने की भी सिफारिश की जा सकती है। 
लोकायुक्त अधिनियम के तहत कोई भी व्यक्ति भ्रष्टाचार या कदाचार के संदेह में किसी भी सरकारी अधिकारी के खिलाफ लोकायुक्त में शिकायत दर्ज करा सकता है। यह अधिनियम लोकायुक्त को यह भी अनुमति देता है कि यदि उसे लगता है कि विश्वसनीय सूचना के आधार पर जांच आवश्यक है तो वह स्वत: संज्ञान लेकर जांच शुरू कर सकता है।
सरकारी कामकाज में भ्रष्टाचार को रोकने के लिए लोकायुक्त अधिनियम को एक प्रभावी कानून के रूप में व्यापक रूप से सराहा गया है। लोकायुक्त भ्रष्टाचार के कई मामलों का पर्दाफाश करने में सफल रहा है।हालांकि, प्रभावी ढंग से मामलों की जांच और मुकदमा चलाने के लिए लोकायुक्त के पास उपलब्ध संसाधनों और बुनियादी ढांचे की कमी के बारे में चिंता जताई गई है। भ्रष्टाचार को रोकने के लिए लोकायुक्त अधिनियम की प्रभावशीलता पर भी बहस हुई है।
लोकायुक्त  एक महत्वपूर्ण भ्रष्टाचार विरोधी संस्था है जो सरकारी कामकाज में भ्रष्टाचार से निपटने में सफल रहा है।

## इन्हें भी देखें
* लोकपाल

## बाहरी कड़ियाँ
* दिल्ली सरकार के लोकायुक्त का जालस्थल

श्रेणी:भ्रष्टाचार
गहन चिकित्सा विभाग

300px|right|thumb|गहन चिकित्सा कक्ष
**गहन चिकित्सा विभाग** (An intensive care unit (ICU)) किसी अस्पताल का वह विभाग है जो गहन-चिकित्सा प्रदान करता है। यह विश्व के अधिकांश देशों के अस्पतालों में होता है। यह अस्पताल का एक ऐसा विभाग है जिसमें न केवल मरीजों का इलाज होता है अपितु इनकी देखरेख में भी कोई कसर नहीं छोड़ी जाती।

## सन्दर्भ

## बाहरी कड़ियाँ
* Society of Critical Care Medicine
* ICUsteps - Intensive care patient support charity

श्रेणी:अस्पताल के विभाग
मेगामाइंड

***मेगामाइंड*** () ड्रीमवर्क्स एनिमेशन और रेड अवर प्रोडक्शंस द्वारा उत्पादित और पैरामाउंट पिक्चर्स द्वारा वितरित 2010 में बनी एक एनिमेटेड महाखलनायक कॉमेडी फिल्म है। ये फिल्म संयुक्त राज्य अमेरिका में डिजिटल 3 डी,3 डी IMAX और 2 डी में  नवम्बर 5, 2010 पर जारी की गई थी। इसमें विल Ferrell, टीना मरनेवाला, योना हिल, डेविड क्रॉस और ब्रैड पिट की आवाजें है। ये फिल्म Tom McGrath (animator)|टॉम मैक्ग्रा द्वारा निर्देशित है।

## कहानी
मेगामाइंड एवं मैट्रो मैन किसी दूसरे ग्रह से प्रथ्वी पर आते हैं। मैट्रो मैन के पास सुपर पावर है तो मेगामाइंड के पास तेज दिमाग मेगामाइंड जो अन्य बच्चों से भिन्न है। उसका रंग गहरा नीला एवं सिर सामान्य से अधिक बड़ा है। बचपन में वह बच्चो के साथ पढ़ने एवं खेलने की कोशिश करता है लेकिन अन्य बच्चे उसे घृणा के नजर से देखते हैं।

## स्रोत

श्रेणी:३डी फ़िल्म
श्रेणी:अमेरिकी एनिमेटेड फ़ीचर फ़िल्में
रॉबर्स केव

thumb|right|रॉबर्स केव
**रॉबर्स केव** (स्थानीय लोगों में **गुच्छूपानी** के नाम से प्रसिद्ध) भारत के उत्तराखण्ड राज्य के देहरादून में स्थित एक प्रसिद्ध पर्यटक स्थल है। यह मूलतः एक गुफा है, जिसमें से होकर एक छोटी सी जलधारा बहती है। यह स्थल देहरादून नगर के केंद्र से लगभग 8 किमी की दूरी पर स्थित है। 

गुफा लगभग 600 मीटर लंबा और दो मुख्य भागों में विभाजित है। गुफा का सबसे ऊंचा झरना 10 मीटर की ऊंचाई से गिरता है। 
मध्य भाग में एक किले की दीवार संरचित है जो अब टूट गया है। 
यह एक प्राकृतिक गुफा गठन है जहां नदियाँ गुफा के अंदर से बहती है। जगह अब उत्तरांचल राज्य द्वारा अनुरक्षित है।

## सन्दर्भ

श्रेणी:देहरादून जिले के पर्यटन स्थल
श्रेणी:उत्तराखण्ड का भूगोल
मौलाना आजाद पुस्तकालय

**मौलाना आजाद लाइब्रेरी** (हिन्दी: मौलाना आज़ाद किताब ख़ाना, उर्दू: **مولانا آزاد کِتاب خانہ** *Maulānā Azād Kitāb <u> Kh </u> āna*) अलीगढ़, भारत में अलीगढ़ मुस्लिम विश्वविद्यालय का पुस्तकालय है। इस  केंद्रीय पुस्तकालय मे 80 से अधिक महाविद्यालय और विभागीय पुस्तकालय हैं। इन पुस्तकालयों को स्नातकोत्तर और व्यावसायिक पाठ्यक्रमों के छात्रों  की जरूरत है। यह  एशिया का दूसरा सबसे बड़ा पुस्तकालय भी है। 

## इतिहास
केंद्रीय पुस्तकालय 1875 में स्थापित किया गया था जब विश्वविद्यालय मदरसतुल ऊलूम नामक एक मदरसे के रूप में स्थापित हुआ। 1877 में, मोहमदन एंग्लो-ओरिएंटल कॉलेज मदरसा बना। रॉबर्ट रोजर्स, भारत के वायसराय ने  आधारशिला रखी और पुस्तकालय को उनके नाम से लाईट्न लाइब्रेरी के रूप में नामित किया गया था। कई प्रसिद्ध विद्वानों ने उनके शिक्षण जिम्मेदारियों के साथ-साथ मानद पुस्तकाद्धयक्ष के रूप में कार्य किया। 

पुस्तकालय को 1960 में मौलाना आजाद पुस्तकालय से नामित किया गया था, जब प्रधानमंत्री जवाहर लाल नेहरू ने इसकी वर्तमान इमारत का उद्घाटन किया। 

## निर्माण
इस इमारत में सात मंज़िलें  हैं। यह मैदान और उद्यानों की ज़मीन से घिरा हुआ है।   ==
## 

श्रेणी:मौलाना
श्रेणी:पुस्तकालय
टॉप गियर (अमेरिका टी वी शृंखला)

**टॉप गियर** बी॰बी॰सी॰ शृंखला पर आधारित एक अमेरिकी मोटरिंग कार्यक्रम है। रेसिंग ड्राइवर टान्नर फ़ौस्त कार्यक्रम के प्रस्तुतकर्ता हैं, अभिनेता और हास्य अभिनेता एडम फेरारा और रुतलेडगे वूड जो एक मोटर वाहन और पेशेवर रेसिंग विश्लेषक हैं, भी इसमे दिखेंगे। मूल ब्रिटिश संस्करण की तरह, स्टिग, एक गुमनाम रेसिंग ड्राइवर के अपने संस्करण है और एक सेलिब्रिटी अतिथि प्रत्येक सप्ताह विशेष रूप से प्रदर्शित किया जाएगा। इसका पहला प्रसारण हिस्ट्री चैनल पर नवम्बर 21, 2010 हुआ था।

## सन्दर्भ

श्रेणी:दशक 2010 की अमेरिकी टेलिविज़न शृंखलाएँ